**Milyen költségekkel jár a kutyatartás?**

Egy kutya tartása nem olcsó mulatság. Tény azonban, hogy az az öröm, amit ebünktől kaphatunk megfizethetetlen, pénzben ki nem fejezhető. Mégis, ha kissé odafigyelünk a kiadásokra, akkor jelentős összegeket spórolhatunk akár havi szinten is.

**Mik azok az alapvető költségek, melyekkel mindenképp számoljunk?**

Ha kölyökkutya kerül a családba, akkor jó az elején számolni vele, hogy ez némi kötelező kiadással jár. Újdonsült blökinket chippel kell ellátni, és be kell adatni neki a kötelező oltásokat is.

Négylábú pajtásunk féléves kora után évi két kötelező oltást igényel. Ezek az úgynevezett kombinált és a veszettség elleni oltások. Ezek az oltások bekerülnek az állat oltási igazolványába, harapás vagy marás esetén bizonyítanunk kell, hogy ebünk rendelkezik a kötelező oltásokkal.

**Rajtunk áll, hogy mennyire engedjük el a kiadásokat**

A fent leírtakon túl egyéb kötelezően fizetendő költséggel nem kell kalkulálnunk. Innentől kezdve rajtunk áll, hogy mennyire engedjük el a költségeket, jóllehet akad néhány ajánlott, vagy erősen megfontolandó kiadás, így pl. bolhanyakörv, porcerősítő, különböző vitaminok, javasolt oltások.

Javallott évente egyszer állatorvoshoz is vinni ebünket egy rutinvizsgálat erejéig. Ezt célszerű az egyik kötelező oltás beadásának időpontjában elvégeztetni.

Minőségi kutyatápra, fekhelyre, játékokra, utazódobozra gyakorlatilag a világ pénzét el lehet költeni. Erre meghatározott havi árat gyakorlatilag lehetetlen mondani. Alkalmanként kutyakozmetikusra is lehet igény, de.kisebb bundával rendelkező blökik esetében a fürdetést otthon is elvégezhetjük.

A kellékek beszerzésekor érdemes online, az interneten tájékozódnunk. Amellett ugyanis, hogy egyes kereskedések között jelentős árkülönbség lehetnek, bizonyos összeg felett a kiszállítás költségein is spórolhatunk. Egyes eszközök használtan is beszerezhetők. Amennyiben nem vagyunk túl igényesek arra, hogy kutyánk mindenből a vadonatújat kapja, érdemes körbe néznünk apróhirdetői oldalakon. Pórázból, szájkosárból, etetőtálból, de még kutyakeféből is tökéletesen megfelel a használt, de még jó állapotban lévő. Jelentős összeg maradhat a zsebünkben abban az esetben is, ha nem ragaszkodunk a bolti játékokhoz. Higgyük el, hogy kedvencünk egy szimpla megcsomózott ronggyal is tökéletesen ellesz a többezer forintos sípoló gumicsirke helyett. Nem mellékesen egy kis kreativitással mi magunk is készíthetünk fejlesztő játékokat blökinknek.

Elfogadható és megérthető, hogy egy felelős gazdi a legjobbat szeretné nyújtani kedvencének. ***A leírtak és saját tapasztalataid alapján tervezd meg egy kutya tartásának otthoni költségét a túloldalon található táblázat alapján.***

A költségek meghatározásakor havi szinten számolj, majd ez alapján állapítsd meg a feleős állattartás éves költségét is. A költségek mellett azért ne feledd, hogy kedvenced így a Te boldogságod és kiegyensúlyozottságod nem feltétlenül az etetőtálka árán, sokkal inkább az együtt töltött idő minőségén fog múlni.

**Forrás**: <https://nemharapok.hu/milyen-koltsegekkel-jar-a-kutyatartas.html>

**Ebtartás költségei**

|  |  |  |  |
| --- | --- | --- | --- |
| **Költségnem** | **Gyakoriság évente** | **Egységár** | **Éves költség** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **MINDÖSSZESEN** |  |  |  |